Sergio Osmeña Jr.

Si Sergio Veloso Osmeña Jr., (Disyembre 4, 1916 - Marso 26, 1984), nailhan usab nga  'Serging Osmeña' , usa ka kanhi  Senador sa Pilipinas, ug anak nga lalake ni Sergio Osmeña,  Ikaupat Presidente sa Pilipinas.

Personal nga kinabuhi 
Siya natawo sa Dakbayan sa Sugbu sa Disyembre 4, 1916, ngadto sa Presidente sa Pilipinas nga Sergio Osmeña ug Estefania Veloso. Siya adunay usa ka igsoon nga lalake nga si Emilio Osmeña, amahan nila ni  Emilio Mario Osmeña Jr. ug Juan Henry Osmeña.

Siya naminyo kang Lourdes de la Rama sa Negros Occidental ug aduna silay lima ka anak: Senador Sergio Osmeña III; María Victoria Osmeña; Esteban Osmeña; Tomas Osmeña; ug Georgia Osmeña.

Sa dihang gideklarar ni Marcos ang balaod militar sa Septiyembre 1972, siya didto sa Estados Unidos. http://www.nytimes.com/1984/03/26/obituaries/sergio-osmena-jr-is-dead-at-67-ran-against-marcos-in-69-vote.html

Edukasyon 
Siya migradwar sa kursong Associate of Arts, cum laude, gikan sa Ateneo de Manila University sa 1935, ug Bachelor of Science in Commerce, nga summa cum laude, gikan sa New York University sa 1938.

Kinabuhi Sulod Sa Politika 
Sa 1951, napili siyang gobernador sa Sugbo.Nahimo siyang mayor sa Dakbayan sa Sugbu alang sa tulo ka termino sa 1955, 1959 ug 1963. Napili representante sa ikaduhang distrito sa Sugbo sa 1958, tungod sa iyang pagkailado isip fiscalizer nadani ang Congressional Press Club nga nagbotor kaniya isip usa sa Ten Most Outstanding Congressmen of 1959.

Sa 1961, siya midagan pagka Bise Presidente sa Pilipinas ingon nga usa ka independente, apan napilde ni Senador Emmanuel Pelaez. Sa Nobyembre 1965 eleksyon, siya midaog sa usa ka lingkoranan diha sa Senado. Sa 1969, si Presidente Ferdinand Marcos nipildi kaniya.

Kamatayon 

Marso 26, 1984 siya namatay tungod sa respiratory failure sa edad nga 67 didto sa Cedars Sinai Medical Center sa Los Angeles, California.

References

Galeriya sa hulagway 

Mga Sugboanon
Mga Pilipinong politiko
Mga natawo sa 1916
Mga namatay sa 1984
Mga natawo sa Disyembre 4
Mga namatay sa Marso 26